Burjassot aprova una Declaració Institucional amb motiu del 25 Aniversari de la mort de Vicent Andrés Estellés
2025-07-24

El Ple de l’Ajuntament de Burjassot, en la seua sessió plenària ordinària del mes de març, ha aprovat, amb els vots a favor de PSPV-PSOE, Compromís, Ciudadanos, EU i Totes amb Burjassot, i l’abstenció del PP, una Declaració Institucional amb motiu del 25 Aniversari de la mort del poeta burjassoter Vicent Andrés Estellés.

Amb l’aprovació de la declaració, el Consistori en ple es suma “a les activitats organitzades des de l’Oficina de Promoció del Valencià (AVIVA)” del municipi per a commemorar tan important data. Així mateix, els acords de la declaració arrepleguen que  “s’incorpore a l’estratègia del departament de comunicació municipal i que es publicite tant com siga possible e hashtag #25AnysVAE en les xarxes” i que “el logo dissenyat per a commemorar els 25 anys de la mort del poeta s’incorpore en les publicacions municipals que es facen al llarg del 2018“.

Vicent Andrés Estellés, figura de gran relleu en el món literari, moria el 27 de març de 1993 i les seues restes mortals descansen en el cementeri de Burjassot.